ปูนซิเมนต์ กำไรโต 6.70 %
ปูนใหญ่ ( SCC ) ไตรมาส 2 โชว์กำไร 7,294.92&nbsp; ล้านบาท&nbsp; โต 6.70 % บอร์ดอนุมัติจ่ายปันผลระหว่างกาลหุ้นละ4.50บาท&nbsp;
28 ก.ค. 2553

ปูนใหญ่ ( SCC ) ไตรมาส 2 โชว์กำไร 7,294.92  ล้านบาท  โต 6.70 % บอร์ดอนุมัติจ่ายปันผลระหว่างกาลหุ้นละ4.50บาท 
บริษัท ปูนซิเมนต์ไทย  ( SCC )  รายงานผลประกอบการไตรมาส 2 สิ้นสุดวันที่ 30 มิ.ย. 2553 กำไรสุทธิ 7,294.92 ล้านบาท  เพิ่มขึ้น 457.86 ล้านบาท หรือ 6. 70 % กำไรต่อหุ้น 6.08 บาท เทียบช่วงเดียวกันปีก่อน กำไรสุทธิ 6,837.06 ล้านบาท กำไรต่อหุ้น 5.70 บาท  ส่วนงวด 6 เดือน กำไรสุทธิ 14,151.53 ล้านบาท เทียบช่วงเดียวกันปีก่อน กำไรสุทธิ 12,025.03 ล้านบาท 
นายกานต์ ฮุนตระกูล กรรมการผู้จัดการ บริษัท ปูนซิเมนต์ไทย ( SCC ) เปิดเผยว่า ผลดำเนินงานงวดครึ่งปีแรก 2553 มีกำไรสุทธิ 14,152 ล้านบาท เพิ่มขึ้น 18 % จากงวดเดียวกันของปีก่อน จากผลดำเนินงานที่ดีขึ้นมากของธุรกิจกระดานและธุรกิจเคมีภัณฑ์  ขณะที่สินทรัพย์รวม มีจำนวน 332,460 ล้านบาท เพิ่มขึ้น 16,468 ล้านบาท จากสิ้นปี 2552 ซึ่งส่วนใหญ่เกิดจากโครงการลงทุน  คณะกรรมการ อนุมัติให้จ่ายเงินปันผลระหว่างกาล สำหรับผลดำเนินงานครึ่งปีแรกของปี 2553 หุ้นละ 4.50 บาท รวมเป็นเงินทั้งสิ้นประมาณ 5,400 ล้านบาท   กำหนดจ่ายเงินปันผลระหว่างกาลวันพฤหัสบดีที่ 26 สิงหาคมนี้